Občianske združenie PROLIGA ACADEMY v spolupráci s obcou Adamovské Kochanovce pozýva chlapcov aj dievčatá vo veku od 6 do 12 rokov na letný PROLIGA FOOTBALL CAMP, ktorý sa uskutoční od 31. 7. – 4. 8. 2023 na futbalovom štadióne Melčice-Lieskové. Prihlásiť sa môžu aj deti, ktoré futbal pravidelne nehrávajú, ale radi sa hýbu. Nečakajú na nich žiadne ťažké tréningy, ale kemp plný športu a zábavy. Noví kamaráti a tréneri s licenciami grassroots sa postarajú o nezabudnuteľný prázdninový týždeň. V cene kempu je pre deti pripravené športové oblečenie, futbalová lopta, športová fľaša na vodu a množstvo darčekov. Skákacie hrady, penová show, výlet na národný futbalový štadión do Bratislavy poteší každého malého športovca. Bližšie informácie na [www.proliga.eu](http://www.proliga.eu) , proliga@proliga.eu , tel. 0948 070 393.